**Zápisnica č. 9 zo zasadnutia Obecného zastupiteľstva v Malom Záluží,**

**ktoré sa konalo dňa 12.11.2012 o 18.00 v kancelárii obecného úradu.**

**Program zasadnutia OZ :**

1, Privítanie, určenie overovateľov zápisnice

2, Kontrola uznesení

3, VZN o daniach na území obce Malé Zálužie

4, VZN o miestnom poplatku za komunálne odpady na území obce Malé Zálužie

*5.* Návrh zápisu do kroniky obce Malé Zálužie za rok 2011

6, Diskusia

7, Záver

Prítomní : viď prezenčná listina , ospravedlnený : p., Novotný Peter, p. Predanocyová Viera ,

Marečková Viera

Zapisovateľ : Emília Strihová

Overovatelia zápisnice : Mgr. Velikovová Anna , Proksa Ľuboš

1, Zasadnutie OZ zahájila starostka, ktorá prítomných členov OZ privítala..

 Vzápätí boli určení overovatelia zápisnice p. Mgr. Velikovová a p. Proksa . Nakoľko nikto nemal

žiadnu pripomienku ani doplňujúci návrh k programu zasadania starostka program dala schváliť.

Hlasovanie: Za : 3 Proti : 0 Zdržal sa :0

2, Kontrola uznesení : Uznesenie č. 19/2012 – schválenie úveru vo výške 14 764 € – splnené

 20/2012- schválenie vystavenia zmenky obcou -splnené

 21/2012- schválená dotácia pre Jednotu dôchodcov Slovenska

3, V ďaľšom bode poslanci prerokovali Návrh VZN č.1/2012 o daniach na území obce Malé Zálužie.

Starostka vysvetlila, že v novom návrhu VZN sa nemenia sadzby daní pre naše územie, robí sa iba pre

novú legislatívu – novela o daniach. Následne poslanci Návrh VZN o daniach na území obce

schválili.

Hlasovanie: Za : 3 Proti : 0 Zdržal sa :0

4,Následne poslanci prerokovali aj ďalší návrh VZN č. 2/2012 o miestnom poplatku za komunálne

odpady na území obce Malé Zálužie. Ani v tomto VZN sa nemenili sadzby za odvoz, likvidáciu

a skladovanie odpadu – tiež bola potrebná iba legislatívna zmena. Aj toto VZN po krátkej diskusii

poslanci schválili.

Hlasovanie: Za : 3 Proti : 0 Zdržal sa :0

5, Potom p. Mgr. Elena Zedníková prečítala návrh textu do Kroniky obce Malé Zálužie za rok 2011.

Po upresnení a doplnení jednotlivých faktov a skutočností poslanci návrh schválili.

Hlasovanie: Za : 3 Proti : 0 Zdržal sa :0

6, V diskusii p. starostka znovu otvorila tému obchod – predajňa potravín. Informovala poslancov, že

už niekoľkokrát rokovala s p. Demeterovou o rekonštrukcii a prevádzkovaní našej predajne potravín.

P. Demeterová si podala na Obecný úrad písomnú žiadosť a  je ochotná pristúpiť na naše podmienky,

ktoré sú :

* + Sprevádzkovať zrekonštruovanú predajňu potravín do 3 mesiacov od podpísania zmluvy
	+ Používať predajné priestory len za účelom prevádzkovania predajne potravín

a rozličného tovaru

* + V prípade ukončenia podnikania z akéhokoľvek dôvodu nebude požadovať refundáciu

nákladov, ktoré jej v súvislosti s rekonštrukciou vznikli

* + Všetky stavebné úpravy podliehajú schváleniu obecného úradu.
	+ Predloží obecnému úradu projekt, výkaz, výmer

Poslanci sa dohodli, že sa s p. Demeterovou stretnú osobne na ďalší deň. Starostka dohodne termín

a čas stretnutia.

Ďalej starostka informovala OZ, že Mikuláša nám aj tento rok urobí p. Viliam Osuský, p. Osuská

zabezpečí kostým. Fotodokumentáciu zhotoví p. Fuska Miroslav.

Vianočné stretnutie občanov sa uskutoční dňa 9.12.2012 o 15.00 hod. O občerstvenie sa postará

Jednota dôchodcov Slovenska.

Na záver starostka všetkým zúčastneným poďakovala za aktívnu účasť.

V Malom Záluží dňa 12.11.2012

Zapísala : Emília Strihová

Overovatelia zápisnice : Mgr. Anna Velikovová

 Luboš Proksa

**Uznesenie**

**zo zasadnutie obecného zastupiteľstva obce Malé Zálužie zo dňa**

**12.11.2012 konaného o 18,00 hod. v kancelárii starostky obce**

Obecné zastupiteľstvo –

1. **Schvaľuje** :
* Program schôdze

1, Uznesenie č. 23/2012

 VZN č.1/2012 o daniach na území obce Malé Zálužie

2, Uznesenie č.24/2012

 VZN č. 2/2012 o miestnom poplatku za komunálne odpady na

 území obce Malé Zálužie

3, Uznesenie č. 25/2012

 Návrh textu zápisu do kroniky obce Malé Zálužie za rok 2011

V Malom Záluží 12.11.2012

Zapísala : Emília Strihová